title: 2011/505/ЕС: Решение на Съвета от 6 декември 2010 година относно позицията, която да бъде взета от Европейския съюз в Съвместния комитет, създаден съгласно Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора във връзка със замяната на приложение II към посоченото споразумение относно координацията на схемите за социална сигурност

text:
               17.8.2011

               BG

               Официален вестник на Европейския съюз

               L 209/1

         РЕШЕНИЕ НА СЪВЕТА
   от 6 декември 2010 година
   относно позицията, която да бъде взета от Европейския съюз в Съвместния комитет, създаден съгласно Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора във връзка със замяната на приложение II към посоченото споразумение относно координацията на схемите за социална сигурност
   (2011/505/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функциониране на Европейския съюз, по-специално член 79, параграф 2, буква б) във връзка с член 218, параграф 9 от него,
   като взе предвид Решение 2002/309/ЕО, Евратом на Съвета и на Комисията относно Споразумение за научно и технологично сътрудничество от 4 април 2002 г. за сключване на седем споразумения с Швейцарската конфедерация (1), и по-специално член 2 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейската общност и нейните държави-членки, от една страна, и Конфедерация Швейцария, от друга страна, за свободно движение на хора (2) („Споразумението“) влезе в сила на 1 юни 2002 г.

               (2)

               В член 18 от споразумението се предвижда, че съвместният комитет може посредством решение да приема изменения на споразумението, inter alia на приложение II към споразумението, относно координацията на схемите за социална сигурност.

               (3)

               С оглед да се гарантира последователно и правилно прилагане на правните актове на Съюза и да се избегнат административни и евентуално правни затруднения приложение II към споразумението е необходимо да се измени, така че в него да се включат новите правни актове на Съюза, на които споразумението понастоящем не се позовава.

               (4)

               С оглед постигане на яснота и рационалност приложение II към Споразумението и протоколът към посоченото приложение следва да се кодифицират.

               (5)

               Протоколът относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, се прилага за настоящото решение. Протоколът относно позицията на Дания, приложен към Договора за Европейския съюз и към Договора за функционирането на Европейския съюз, се прилага също за настоящото решение.

               (6)

               В съответствие с членове 1 и 2 от Протокола относно позицията на Обединеното кралство и Ирландия, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави-членки не участват в приемането на настоящото решение и не са обвързани от него, нито от неговото прилагане. В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (7)

               Задълженията, които се съдържат в споразумението и които попадат в приложното поле на трета част, дял V от Договора за функционирането на Европейския съюз, не обвързват Дания, Ирландия и Обединеното кралство като задължения съгласно правото на Съюза, но продължават да се прилагат като задължения, произтичащи от поети задължения между тези държави-членки и Конфедерация Швейцария,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Съюза в съвместния комитет, създаден съгласно член 14 от Споразумението между Европейската общност и нейните държави-членки, от една страна, и Конфедерация Швейцария, от друга страна, за свободно движение на хора, се основава на проекта на решение на съвместния комитет, даден в приложение I към настоящото решение.
   Член 2
   Декларацията, дадена в приложение II към настоящото решение, се одобрява и се прави от името на Съюза в съвместния комитет, когато последният приема решението си, посочено в член 1.

      Съставено в Брюксел на 6 декември 2010 година.

            За Съвета

            Председател

         J. MILQUET

      (1)  ОВ L 114, 30.4.2002 г., стр. 1.

      (2)  ОВ L 114, 30.4.2002 г., стр. 6.

      ПРИЛОЖЕНИЕ I

         ПРОЕКТ
         РЕШЕНИЕ № …/2010 НА СЪВМЕСТНИЯ КОМИТЕТ
         създаден съгласно Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора
         от …
         за замяна на приложение II към посоченото споразумение относно координацията на схемите за социална сигурност
         СЪВМЕСТНИЯТ КОМИТЕТ,
         като взе предвид споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора (наричано по-долу „споразумението“), и по-специално член 18 от него,
         като има предвид, че:

                     (1)

                     Споразумението беше подписано на 21 юни 1999 г. и влезе в сила на 1 юни 2002 г.

                     (2)

                     Приложение II към споразумението относно координацията на схемите за социална сигурност беше последно изменено с Решение № 1/2006 от 6 юли 2006 г. (1) и сега следва да бъде актуализирано, за да се вземат предвид новите правни актове на Европейския съюз, които са влезли в сила оттогава, по-специално Регламент (ЕО) № 883/2004 на Европейския парламент и на Съвета от 29 април 2004 г. за координацията на системите за социална сигурност (2), както и мерките, приети за прилагане на посочения регламент.

                     (3)

                     Регламент (ЕО) № 883/2004 замени Регламент (ЕИО) № 1408/71 на Съвета от 14 юни 1971 г. за прилагането на схеми за социално осигуряване на заети лица и членове на техните семейства, които се движат в рамките на Общността (3).

                     (4)

                     С цел яснота и рационалност приложение II към споразумението и протоколът към посоченото приложение следва да бъдат консолидирани в правно обвързващ текст.

                     (5)

                     Приложение II към споразумението следва да се поддържа в съответствие с развитието на съответните правни актове на Европейския съюз,

               ПРИЕ НАСТОЯЩОТО РЕШЕНИЕ:
         Член 1
         Приложение II към Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора (наричано по-долу „споразумението“) се заменя с приложението към настоящото решение.
         Член 2
         Настоящото решение е съставено на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки от тези езици са еднакво автентични.
         Член 3
         Настоящото решение влиза в сила в деня, следващ деня на приемането му.

            Съставено в …

                  За съвместния комитет

                  Председател

                  Секретари

         ПРИЛОЖЕНИЕ
         „
               ПРИЛОЖЕНИЕ II

                  КООРДИНАЦИЯ НА СХЕМИТЕ ЗА СОЦИАЛНА СИГУРНОСТ

               Член 1
               1.   Договарящите страни се споразумяват във връзка с координацията на схемите за социална сигурност да прилагат помежду си правните актове на Европейския съюз, на които се прави позоваване и които са изменени с раздел А от настоящото приложение, или правила, равностойни на такива актове.
               2.   Понятието „държава(и)-членка(и)“, което се съдържа в правните актове, посочени в раздел А от настоящото приложение, се тълкува по такъв начин, че да включва Швейцария в допълнение към държавите, обхванати от съответните правни актове на Европейския съюз.
               Член 2
               1.   За целите на прилагането на разпоредбите на настоящото приложение договарящите страни вземат надлежно предвид правните актове на Европейския съюз, посочени в раздел Б от настоящото приложение.
               2.   За целите на прилагането на разпоредбите на настоящото приложение договарящите страни обръщат внимание на правните актове на Европейския съюз, посочени в раздел В от настоящото приложение.
               Член 3
               1.   В протокол към настоящото приложение са определени специалните разпоредби относно преходните договорености, свързани с осигуряване при безработица на граждани на определени държави-членки на Европейския съюз с швейцарско разрешително за пребиваване, валидно за по-малко от година, с помощите за крайно нуждаещи се лица в Швейцария и с обезщетенията съгласно плановете за професионални обезщетения, свързани с пенсии за старост, за преживели лица и за инвалидност.
               2.   Протоколът представлява неразделна част от настоящото приложение.
               РАЗДЕЛ А:   ПРАВНИ АКТОВЕ, НА КОИТО СЕ ПРАВИ ПОЗОВАВАНЕ

                           1.

                           Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (4 35), изменен с Регламент (ЕО) № 988/2009 на Европейския парламент и на Съвета от 16 септември 2009 г. за изменение на Регламент (ЕО) № 883/2004 за координация на системите за социална сигурност и за определяне на съдържанието на неговите приложения (5 36).

                              За целите на настоящото споразумение Регламент (ЕО) № 883/2004 се адаптира, както следва:

                                       а)

                                       Следното се добавя към приложение I, раздел I:
                                       „Швейцария

                                       Кантонално законодателство относно авансови плащания на издръжка, основани на член 131, параграф 2 и член 293, параграф 2 от Федералния граждански закон.“

                                       б)

                                       Следното се добавя към приложение I, раздел II:
                                       „Швейцария

                                       Помощи за раждане на дете и помощи за осиновяване съгласно съответното кантонално законодателство въз основа на член 3, параграф 2 от Федералния закон за семейни помощи.“

                                       в)

                                       Следното се добавя към приложение II:
                                       „Германия—Швейцария

                                                   а)

                                                   Спогодба за социална сигурност от 25 февруари 1964 г., изменена с допълващи спогодби № 1 от 9 септември 1975 г. и № 2 от 2 март 1989 г.:

                                                               i)

                                                               точка 9б, параграф 1, № 1—4 от окончателния протокол (приложимо законодателство и право на обезщетения за болест в натура за лица, пребиваващи в германския ексклав Büsingen);

                                                               ii)

                                                               точка 9д, параграф 1, буква б), първо, второ и четвърто изречение от окончателния протокол (достъп до доброволно осигуряване за болест в Германия чрез преместване в Германия).

                                                   б)

                                                   Спогодба за осигуряване при безработица от 20 октомври 1982 г., изменена с допълнителния протокол от 22 декември 1992 г.:

                                                               i)

                                                               член 8, параграф 5, Германия (област Büsingen) внася сума, равностойна на кантоналната вноска съгласно швейцарското право, за поемане на разходите за действителните места от мерки за насърчаване на заетостта за работници, подлежащи на тази разпоредба.

                                          Испания—Швейцария

                                       Точка 17 от окончателния протокол към спогодбата за социална сигурност от 13 октомври 1969 г., изменена с допълващата спогодба от 11 юни 1982 г.; лицата, които са осигурени по испанската схема по силата на тази разпоредба, са освободени от изискването да се присъединят към швейцарската здравноосигурителна схема.

                                          Италия—Швейцария

                                       Член 9, параграф 1 от Спогодбата за социална сигурност от 14 декември 1962 г., изменена с допълваща спогодба № 1 от 18 декември 1963 г., допълващото споразумение от 4 юли 1969 г., допълнителния протокол от 25 февруари 1974 г. и допълващо споразумение № 2 от 2 април 1980 г.“

                                       г)

                                       Следното се добавя към приложение IV:
                                       „Швейцария“.

                                       д)

                                       Следното се добавя към приложение VIII, част 1:
                                       „Швейцария

                                       Всички заявления за пенсии за старост, за преживели лица и за инвалидност съгласно основната схема (Федерален закон за осигуряване за старост и за преживели лица и Федерален закон за осигуряване за инвалидност) и пенсии за старост съгласно законово установените планове за професионални обезщетения (Федерален закон за плановете за професионални обезщетения за осигуряване за старост, за преживели лица и за инвалидност).“

                                       е)

                                       Следното се добавя към приложение VIII, част 2:
                                       „Швейцария

                                       Пенсии за старост, за преживели лица и за инвалидност съгласно законово установените планове за професионални обезщетения (Федерален закон за плановете за професионални обезщетения за осигуряване за старост, за преживели лица и за инвалидност).“

                                       ж)

                                       Следното се добавя към приложение IX, част II:
                                       „Швейцария

                                       Пенсии за преживели лица и за инвалидност съгласно законово установените планове за професионални обезщетения (Федерален закон за плановете за професионални обезщетения за осигуряване за старост, за преживели лица и за инвалидност).“

                                       з)

                                       Следното се добавя към приложение X:

                                                   „1.

                                                   Допълнителни обезщетения (Федерален закон за допълнителните обезщетения от 19 март 1965 г.) и сходни обезщетения, предвидени в кантоналното законодателство.

                                                   2.

                                                   Пенсии в случай на затруднения съгласно осигуряването за инвалидност (член 28, алинея 1а от Федералния закон за осигуряване при инвалидност от 19 юни 1959 г., изменен на 7 октомври 1994 г.).

                                                   3.

                                                   Смесени обезщетения, независещи от вноски, в случай на безработица, както е предвидено в кантоналното законодателство.

                                                   4.

                                                   Извънредни пенсии за инвалидност, независещи от вноски, за лица с увреждания (член 39 от Федералния закон за осигуряване при инвалидност от 19 юни 1959 г.), които преди настъпване на неработоспособността не са подлежали на швейцарското законодателство въз основа на дейност като заети или самостоятелно заети лица.“

                                       и)

                                       Следното се добавя към приложение XI:
                                       „Швейцария

                                                   1.

                                                   Член 2 от Федералния закон за осигуряване за старост и за преживели лица и член 1 от Федералния закон за осигуряване при инвалидност, които уреждат доброволното осигуряване в тези осигурителни сектори за швейцарски граждани, пребиваващи в държави, които не са предмет на настоящото споразумение, се прилагат по отношение на лица, пребиваващи извън Швейцария, които са граждани на други държави, по отношение на които настоящото споразумение е приложимо, и по отношение на бежанци и лица без гражданство, които пребивават на територията на тези държави, когато тези лица се присъединят към схемата за доброволно осигуряване не по-късно от една година след датата, на която са престанали да подлежат на осигуряване за старост, за преживели лица и за инвалидност след непрекъснат период на осигуряване от поне пет години.

                                                   2.

                                                   Когато дадено лице престане да подлежи на швейцарското осигуряване за старост, за преживели лица и за инвалидност след непрекъснат осигурителен период от поне пет години, то продължава да има право на осигуряване със съгласието на работодателя, ако работи в държава, в която споразумението не е приложимо за работодател в Швейцария, и ако подаде заявление за тази цел в рамките на шест месеца от датата, на която престане да се осигурява.

                                                   3.

                                                   Задължителното осигуряване съгласно швейцарската здравноосигурителна система и възможни изключения:

                                                               а)

                                                               Швейцарските правни разпоредби, които уреждат задължителното осигуряване за болест, се прилагат по отношение на следните лица, които не пребивават в Швейцария:

                                                                           i)

                                                                           лицата, които подлежат на швейцарските правни разпоредби съгласно дял II от регламента;

                                                                           ii)

                                                                           лицата, чиито разходи за обезщетения се поемат от Швейцария съгласно членове 24, 25, 26 от регламента;

                                                                           iii)

                                                                           лица, които получават обезщетения за осигуряване при безработица от Швейцария;

                                                                           iv)

                                                                           членове на семействата на лицата, посочени в подточки i) и iii), или на заето или самостоятелно заето лице, пребиваващо в Швейцария, което се осигурява съгласно швейцарската здравноосигурителна схема, освен ако тези членове на семейството пребивават в една от следните държави: Дания, Испания, Унгария, Португалия, Швеция или Обединеното кралство;

                                                                           v)

                                                                           членове на семейството на лицата, посочени в подточка ii), или на пенсионер, пребиваващ в Швейцария, който се осигурява съгласно швейцарската здравноосигурителна схема, освен ако тези членове на семейството пребивават в една от следните държави: Дания, Португалия, Швеция или Обединеното кралство.

                                                                     За членове на семейството се считат онези лица, които се определят като членове на семейството съгласно законодателството на държавата на пребиваване.

                                                               б)

                                                               Лицата, посочени в буква а), могат при поискване да бъдат освободени от задължителното осигуряване, ако и при условие че пребивават в една от следните държави и могат да докажат, че имат право на обезщетение в случай на болест: Германия, Франция, Италия, Австрия и, по отношение на лицата, посочени в буква а), подточки iv) и v), Финландия, и, по отношение на лицата, посочени в буква а), подточка ii), Португалия.
                                                               Това искане:

                                                                           аа)

                                                                           трябва да се представи в рамките на три месеца от датата, на която задължението за осигуряване в Швейцария породи действие; когато в обосновани случаи искането е представено след този краен срок, освобождаването поражда действие от началото на задължението за осигуряване;

                                                                           бб)

                                                                           е приложимо за всички членове на семейството, които пребивават в същата държава.

                                                   4.

                                                   Когато дадено лице, подлежащо на швейцарските правни разпоредби съгласно дял II от регламента, в приложение на точка 3, буква б) подлежи за целите на здравното осигуряване на правните разпоредби на друга държава, обхваната от настоящото споразумение, разходите за тези обезщетения в натура за нетрудови злополуки се делят поравно между швейцарското осигурително дружество за трудови и нетрудови злополуки и професионални болести и компетентната здравноосигурителна институция, ако е налице право на обезщетения в натура и от двата органа. Швейцарското осигурително дружество за трудови и нетрудови злополуки и професионални болести поема всички разходи в случай на трудови злополуки, злополуки по пътя към работата или професионални болести, дори когато съществува право на обезщетения от здравноосигурителен орган в държавата на пребиваване.

                                                   5.

                                                   Лицата, които работят, но не пребивават в Швейцария и които имат законово установено осигурително покритие в тяхната държава на пребиваване в съответствие с точка 3, буква б), както и членовете на семействата им се възползват от разпоредбите на член 19 от регламента по време на престоя си в Швейцария.

                                                   6.

                                                   За целите на прилагане на членове 18, 19, 20 и 27 от регламента в Швейцария компетентното осигурително дружество поема всички фактурирани разходи.

                                                   7.

                                                   Осигурителните периоди за дневни надбавки, реализирани съгласно осигурителната схема на друга държава, по отношение на която се прилага настоящото споразумение, се вземат предвид за намаляването или увеличаването на възможния резерв в осигуряването за дневни надбавки в случай на майчинство или болест, когато лицето започне да се осигурява в швейцарско осигурително дружество в рамките на три месеца след като осигурителното му покритие в друга държава се прекъсне.

                                                   8.

                                                   Когато на дадено лице, което е било заето срещу заплащане или самостоятелно заето в Швейцария и е посрещало своите жизненоважни нужди, се е наложило да прекрати дейността си поради злополука или заболяване и вече не подлежи на швейцарското законодателство, свързано с осигуряването при инвалидност, то се счита за обхванато от това осигуряване с цел допустимост до мерки за рехабилитация, докато започне да се изплаща пенсия за инвалидност и през целия период, в който се възползва от тези мерки, при условие че не е започнало нова работа извън Швейцария.“

                           2.

                           Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (6).

                              За целите на настоящото споразумение Регламент (ЕО) № 987/2009 се адаптира, както следва:

                                       а)

                                       Следното се добавя към приложение 1:
                                       „Споразумение между Швейцария и Франция от 26 октомври 2004 г. за установяване на специалните процедури за възстановяване на обезщетения за здравни грижи
                                       Споразумение между Швейцария и Италия от 20 декември 2005 г. за установяване на специалните процедури за възстановяване на обезщетения за здравни грижи“.

                           3.

                           Регламент (ЕИО) № 1408/71 на Съвета от 14 юни 1971 г. за прилагането на схеми за социална сигурност на заети лица, самостоятелно заети лица и на членове на техните семейства, които се движат в рамките на Общността (7), последно изменен с Регламент (ЕО) № 592/2008 на Европейския парламент и на Съвета от 17 юни 2008 г. (8), както е приложим между Швейцария и държавите-членки преди влизането в сила на настоящото решение и когато е посочено в Регламент (ЕО) № 883/2004 или (ЕО) № 987/2009, или когато става въпрос за случаи в миналото.

                           4.

                           Регламент (ЕИО) № 574/72 на Съвета от 21 март 1972 г. относно определяне на реда за прилагане на Регламент (ЕИО) № 1408/71 за прилагането на схеми за социална сигурност на заети лица, самостоятелно заети лица и техните семейства, които се движат в рамките на Общността (9), последно изменен с Регламент (ЕО) № 120/2009 на Комисията от 9 февруари 2009 г. (10), както е приложим между Швейцария и държавите-членки преди влизането в сила на настоящото решение и когато е посочено в Регламент (ЕО) № 883/2004 или (ЕО) № 987/2009, или когато става въпрос за случаи в миналото.

                           5.

                           Директива 98/49/ЕО на Съвета от 29 юни 1998 г. за запазване на правото на допълнителна пенсия на заети лица и самостоятелно заети лица, движещи се в границите на Общността (11).

                     РАЗДЕЛ Б:   ПРАВНИ АКТОВЕ, КОИТО ДОГОВАРЯЩИТЕ СТРАНИ ВЗЕМАТ НАДЛЕЖНО ПРЕДВИД

                           1.

                           Решение на Административната комисия за координация на системите на социална сигурност № A1 от 12 юни 2009 г. за установяване на процедура на диалог и помирение по отношение на валидността на документите, определянето на приложимото законодателство и предоставянето на обезщетения съгласно Регламент (ЕО) № 883/2004 на Европейския парламент и на Съвета (12).

                           2.

                           Решение на Административната комисия за координация на системите на социална сигурност № A2 от 12 юни 2009 г. за тълкуване на член 12 от Регламент (ЕО) № 883/2004 на Европейския парламент и на Съвета относно законодателството, приложимо за командировани работници и самостоятелно заети работници, временно работещи извън компетентната държава (13).

                           3.

                           Решение на Административната комисия за координация на системите на социална сигурност № A3 от 17 декември 2009 г. относно сумирането на непрекъснати периоди на командироване съгласно Регламент (ЕИО) № 1408/71 на Съвета и Регламент (ЕО) № 883/2004 на Европейския парламент и на Съвета (14).

                           4.

                           Решение на Административната комисия за координация на системите на социална сигурност № E1 от 12 юни 2009 г. относно практическите условия и ред във връзка с преходния период за обмена на данни по електронен път, посочен в член 4 от Регламент (ЕО) № 987/2009 на Европейския парламент и на Съвета (15).

                           5.

                           Решение на Административната комисия за координация на системите на социална сигурност № F1 от 12 юни 2009 г. за тълкуване на член 68 от Регламент (ЕО) № 883/2004 на Европейския парламент и на Съвета относно правилата за предимство в случай на съвпадане на семейни обезщетения (16).

                           6.

                           Решение на Административната комисия за координация на системите на социална сигурност № H1 от 12 юни 2009 г. относно рамката за прехода от регламенти (ЕИО) № 1408/71 и (ЕИО) № 574/72 на Съвета към регламенти (ЕО) № 883/2004 и (ЕО) № 987/2009 на Европейския парламент и на Съвета и прилагането на решенията и препоръките на Административната комисия за координация на системите за социална сигурност (17).

                           7.

                           Решение на Административната комисия за координация на системите на социална сигурност № H2 от 12 юни 2009 г. относно методите на работа и състава на Техническата комисия за обработка на информация на Административната комисия за координация на системите за социална сигурност (18).

                           8.

                           Решение на Административната комисия за координация на системите на социална сигурност № H3 от 15 октомври 2009 г. относно датата, която се взема предвид при определяне на обменния курс, посочен в член 90 от Регламент (ЕО) № 987/2009 на Европейския парламент и на Съвета (19).

                           9.

                           Решение на Административната комисия за координация на системите на социална сигурност № H4 от 22 декември 2009 г. относно състава и методите на работа на Одиторския съвет на Административната комисия за координация на системите за социална сигурност (20).

                           10.

                           Решение на Административната комисия за координация на системите на социална сигурност № H5 of 18 март 2010 г. относно сътрудничеството в областта на борбата с измамите и грешките в рамките на Регламент (ЕО) № 883/2004 на Съвета и Регламент (ЕО) № 987/2009 на Европейския парламент и на Съвета за координация на системите за социална сигурност (21).

                           11.

                           Решение на Административната комисия за координация на системите на социална сигурност № P1 от 12 юни 2009 г. за тълкуване на член 50, параграф 4, член 58 и член 87, параграф 5 от Регламент (ЕО) № 883/2004 на Европейския парламент и на Съвета относно отпускането на обезщетения за инвалидност и старост и обезщетения на преживели лица (22).

                           12.

                           Решение на Административната комисия за координация на системите на социална сигурност № S1 от 12 юни 2009 г. относно Европейската здравноосигурителна карта (23).

                           13.

                           Решение на Административната комисия за координация на системите на социална сигурност № S2 от 12 юни 2009 г. относно техническите спецификации на Европейската здравноосигурителна карта (24).

                           14.

                           Решение на Административната комисия за координация на системите на социална сигурност № S3 от 12 юни 2009 г. за определяне на обезщетенията, обхванати в член 19, параграф 1 и член 27, параграф 1 от Регламент (ЕО) № 883/2004 на Европейския парламент и на Съвета и член 25, буква А, параграф 3 от Регламент (ЕО) № 987/2009 на Европейския парламент и на Съвета (25).

                           15.

                           Решение на Административната комисия за координация на системите на социална сигурност № S4 от 2 октомври 2009 г. относно процедурите за възстановяване на парични средства за изпълнението на членове 35 и 41 от Регламент (ЕО) № 883/2004 на Европейския парламент и на Съвета (26).

                           16.

                           Решение на Административната комисия за координация на системите на социална сигурност № S5 от 2 октомври 2009 г. за тълкуване на понятието „обезщетения в натура“ съгласно определението в член 1, буква ха) от Регламент (ЕО) № 883/2004 на Европейския парламент и на Съвета за болест или майчинство в съответствие с членове 17, 19, 20 и 22, член 24, параграф 1, членове 25 и 26, член 27, параграфи 1, 3, 4 и 5, членове 28 и 34 и член 36, параграфи 1 и 2 от Регламент (ЕО) № 883/2004 и за изчисляването на сумите за възстановяване съгласно членове 62, 63 и 64 от Регламент (ЕО) № 987/2009 на Европейския парламент и на Съвета (27).

                           17.

                           Решение на Административната комисия за координация на системите на социална сигурност № S6 от 22 декември 2009 г. относно регистрацията в държавата-членка на пребиваване съгласно член 24 от Регламент (ЕО) № 987/2009 и съставянето на списъците, предвидени в член 64, параграф 4 от Регламент (ЕО) № 987/2009 (28).

                           18.

                           Решение на Административната комисия за координация на системите на социална сигурност № S7 от 22 декември 2009 г. относно прехода от Регламент (ЕИО) № 1408/71 и Регламент (ЕИО) № 574/72 към Регламент (ЕО) № 883/2004 и Регламент (ЕО) № 987/2009 и прилагането на процедурите по възстановяване на разходи (29).

                           19.

                           Решение на Административната комисия за координация на системите на социална сигурност № U1 от 12 юни 2009 г. относно член 54, параграф 3 от Регламент (ЕО) № 987/2009 на Европейския парламент и на Съвета по отношение на увеличението на обезщетенията за безработица за зависими членове на семейството (30).

                           20.

                           Решение на Административната комисия за координация на системите на социална сигурност № U2 от 12 юни 2009 г. относно обхвата на член 65, параграф 2 от Регламент (ЕО) № 883/2004 на Европейския парламент и на Съвета по отношение на правата на обезщетения за безработица на напълно безработни лица, които не са погранични работници и които по време на последната си дейност като заети или самостоятелно заети лица са пребивавали на територията на държава-членка, различна от компетентната държава-членка (31).

                           21.

                           Решение на Административната комисия за координация на системите на социална сигурност № U3 от 12 юни 2009 г. относно обхвата на понятието „частична безработица“, приложимо по отношение на безработните лица, упоменати в член 65, параграф 1 от Регламент (ЕО) № 883/2004 на Европейския парламент и на Съвета (32).

                     РАЗДЕЛ В:   ПРАВНИ АКТОВЕ, НА КОИТО ДОГОВАРЯЩИТЕ СТРАНИ ОБРЪЩАТ ВНИМАНИЕ

                           1.

                           Препоръка на Административната комисия за координация на системите на социална сигурност № U1 от 12 юни 2009 г. относно приложимото законодателство по отношение на безработни лица, осъществяващи почасова професионална или търговска дейност в държава-членка, различна от държавата на пребиваване (33).

                           2.

                           Препоръка на Административната комисия за координация на системите на социална сигурност № U2 от 12 юни 2009 г. за прилагане на член 64, параграф 1, буква а) от Регламент (ЕО) № 883/2004 на Европейския парламент и на Съвета по отношение на безработните лица, придружаващи съпрузите или партньорите си, които извършват професионална или търговска дейност в държава-членка, различна от компетентната държава (34).

               ПРОТОКОЛ
               към приложение II към споразумението
               I.   Осигуряване при безработица

               Следните договорености се прилагат по отношение на работници, които са граждани на Чешката република, Република Естония, Република Латвия, Република Литва, Република Унгария, Република Полша, Република Словения и Словашката република, до 30 април 2011 г. и по отношение на работници, които са граждани на Република България и Румъния, до 31 май 2016 г.

                           1.

                           Следните правила се прилагат по отношение на осигуряването при безработица за работници с разрешение за пребиваване с период на валидност, по-кратък от една година:

                                       1.1.

                                       Само работниците, които са плащали вноски в Швейцария в продължение на минималния период, изискван по Федералния закон за обезщетенията за безработица и за неплатежоспособност (loi fédérale sur l’assurance-chômage obligatoire et l’indemnité en cas d’insolvabilité — LACI) (4 35), и които отговарят и на другите условия за допустимост до обезщетения за безработица, имат право на такова обезщетение, предоставено от осигурителното дружество при безработица при определените от закона условия.

                                       1.2.

                                       Част от събираните вноски за работници, чийто осигурителен период е прекалено кратък, за да даде право на обезщетение за безработица в Швейцария съгласно точка 1.1, се възстановява на държавите им на произход в съответствие с разпоредбите от точка 1.3 с цел да се покрият разходите за обезщетенията, предоставяни на тези работници в случай на пълна безработица; в този случай тези работници нямат право на обезщетение, ако са напълно безработни в Швейцария. При все това те имат право на обезщетения при неблагоприятни метеорологични условия и в случай че работодателят стане неплатежоспособен. Обезщетения в случай на пълна безработица се изплащат от държавата на произход, при условие че въпросните работници са готови да започнат работа. Периодите на осигуряване, реализирани в Швейцария, се вземат предвид така, както биха били взети предвид, ако са реализирани в държавата по произход.

                                       1.3.

                                       Частта от събираните вноски за работници, посочена в точка 1.2, се възстановява всяка година в съответствие със следните разпоредби:

                                                   а)

                                                   общите вноски на тези работници се изчисляват за всяка държава въз основа на годишния брой заети работници и средните годишни вноски, платени за всеки работник (вноски на работодателя и служителя);

                                                   б)

                                                   част от така изчислената сума, която съответства на относителния дял, съответстващ на обезщетението за безработица като процент от всички обезщетения, посочени в точка 1.2, се възстановява на държавата на произход на работниците, а друга част се запазва от Швейцария като резерв за последващи обезщетения (5 36);

                                                   в)

                                                   Швейцария ежегодно предоставя извлечение, в което се посочват възстановените вноски. По изискване на държавите на произход тя посочва базата за изчисление и възстановените суми. Държавите на произход ежегодно уведомяват Швейцария за броя получатели на обезщетения за безработица, посочени в точка 1.2.

                           2.

                           Ако държава-членка, засегната от настоящата договореност, изпитва затруднения относно прекратяване на договореностите за възстановяване на вноски или ако Швейцария изпитва затруднения с договореностите за натрупване, всяка от договарящите се страни може да отнесе проблема до съвместния комитет.

                     II.   Помощи за крайно нуждаещи се лица

               Помощите за крайно нуждаещи се лица, отпускани по швейцарския Федерален закон от 19 юни 1959 г. за осигуряване при инвалидност (LAI) и по Федералния закон от 20 декември 1946 г. за пенсии за старост и за преживели лица (LAVS), изменен на 8 октомври 1999 г., се предоставят изключително ако въпросното лице пребивава в Швейцария.
               III.   Планове за професионални обезщетения, свързани с пенсии за старост, за преживели лица и за инвалидност

               Независимо от член 10, параграф 2 от Регламент (ЕИО) № 1408/71 на Съвета отпусканите обезщетения, предвидени във Федералния закон за свободното движение, между плановете за професионални обезщетения, свързани с пенсии за старост, за преживели лица и за инвалидност (Loi fédérale sur le libre passage dans la prévoyance professionnelle vieillesse, survivants et invalidité) от 17 декември 1993 г., се изплащат по искане на заето или самостоятелно заето лице, което възнамерява да напусне Швейцария завинаги и което, съгласно дял II от регламента, вече няма да подлежи на швейцарското право, при условие че напусне Швейцария в рамките на пет години след влизането в сила на настоящото споразумение.
            “

         (1)  ОВ L 270, 29.9.2006 г., стр. 67.

         (2)  ОВ L 166, 30.4.2004 г., стр. 1.

         (3)  ОВ L 149, 5.7.1971 г., стр. 2.

         (4)  ОВ L 166, 30.4.2004 г., стр. 1.

         (5)  ОВ L 284, 30.10.2009 г., стр. 43.

         (6)  ОВ L 284, 30.10.2009 г., стр. 1.

         (7)  ОВ L 149, 5.7.1971 г., стр. 2.

         (8)  ОВ L 177, 4.7.2008 г., стр. 1.

         (9)  ОВ L 74, 27.3.1972 г., стр. 1.

         (10)  ОВ L 39, 10.2.2009 г., стр. 29.

         (11)  ОВ L 209, 25.7.1998 г., стр. 46.

         (12)  ОВ C 106, 24.4.2010 г., стр. 1.

         (13)  ОВ C 106, 24.4.2010 г., стр. 5.

         (14)  ОВ C 149, 8.6.2010 г., стр. 3.

         (15)  ОВ C 106, 24.4.2010 г., стр. 9.

         (16)  ОВ C 106, 24.4.2010 г., стр. 11.

         (17)  ОВ C 106, 24.4.2010 г., стр. 13.

         (18)  ОВ C 106, 24.4.2010 г., стр. 17.

         (19)  ОВ C 106, 24.4.2010 г., стр. 56.

         (20)  ОВ C 107, 27.4.2010 г., стр. 3.

         (21)  ОВ C 149, 8.6.2010 г., стр. 5.

         (22)  ОВ C 106, 24.4.2010 г., стр. 21.

         (23)  ОВ C 106, 24.4.2010 г., стр. 23.

         (24)  ОВ C 106, 24.4.2010 г., стр. 26.

         (25)  ОВ C 106, 24.4.2010 г., стр. 40.

         (26)  ОВ C 106, 24.4.2010 г., стр. 52.

         (27)  ОВ C 106, 24.4.2010 г., стр. 54.

         (28)  ОВ C 107, 27.4.2010 г., стр. 6.

         (29)  ОВ C 107, 27.4.2010 г., стр. 8.

         (30)  ОВ C 106, 24.4.2010 г., стр. 42.

         (31)  ОВ C 106, 24.4.2010 г., стр. 43.

         (32)  ОВ C 106, 24.4.2010 г., стр. 45.

         (33)  ОВ C 106, 24.4.2010 г., стр. 49.

         (34)  ОВ C 106, 24.4.2010 г., стр. 51.

         (35)  Понастоящем 12 месеца.

         (36)  Възстановените вноски за работници, които ще упражнят правото си на обезщетение за безработица в Швейцария, след като са плащали вноски поне 12 месеца — в рамките на няколко периода на пребиваване — в рамките на две години.

      ПРИЛОЖЕНИЕ II

         ДЕКЛАРАЦИЯ

         във връзка с декларацията относно участието на Швейцария в комитетите

      Административната комисия за социална сигурност на работниците мигранти, посочена във второто тире от декларацията относно участието на Швейцария в комитетите (ОВ L 114, 30.4.2002 г., стр. 72), се преименува на Административна комисия за координация на системите за социална сигурност съгласно член 71 от Регламент (ЕО) № 883/2004 на Европейския парламент и на Съвета.


title: Решение на Комисията от 31 януари 2006 година за изменение на Решение 2001/844/ЕО, ЕОВС, Евратом

text:
Важна правна забележка

|

32006D0070

Официален вестник n° L 034 , 07/02/2006 стр. 0032 - 0033 Официален вестник n° L 118 , 08/05/2007 стр. 0131 - 0132

		20060131Решение на Комисиятаот 31 януари 2006 годиназа изменение на Решение 2001/844/ЕО, ЕОВС, Евратом(2006/70/ЕО, Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 218, параграф 2 от него,като взе предвид Договора за създаване на Европейската общност за атомна енергия, и по-специално член 131 от него,като взе предвид Договора за Европейския съюз, и по-специално член 21, параграф 1 и член 41, параграф 1 от него,като има предвид, че:(1) Разпоредбите на Комисията за сигурността се съдържат в приложението към Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник [1].(2) Комисията взе решение за редица промени във възлагането на отговорностите и в определянето на отделите и службите.(3) Определенията в приложението към Решение 2001/844/ЕО, ЕОВС, Евратом, следва да бъдат в съответствие със съответните разпоредби в текста.(4) Текстът на правилата относно сигурността следва да бъде съответно изменен,ПРИЕ НАСТОЯЩОТО РЕШЕНИЕ:Член 1Правилата относно сигурността, предвидени в приложението към Решение 2001/844/ЕО, ЕОВС, Евратом се изменят, както следва:1. В раздел 4.2, буква д) "председателя на Комисията" се заменя от "директора на дирекцията по сигурността на Комисията";2. Раздел 13 се заменя със следния текст:"13. СЪВЕТ ПО СИГУРНОСТТА НА КОМИСИЯТАСъздава се Съвет по сигурността на Комисията. Той се състои от генералния директор за администрацията и персонала, който ще го председателства, член на кабинета на комисаря, отговарящ за въпросите по сигурността, член на кабинета на председателя, заместник-генералния секретар, който оглавява групата на Комисията за управление на кризи, генералните директори на Правната служба, генерални дирекции "Външни отношения", "Правосъдие, свобода и сигурност", Съвместния изследователски център, генералната дирекция по информатика и Службата за вътрешен одит, както и директора на дирекцията по сигурността на Комисията или техните представители. Други длъжностни лица на Комисията могат да бъдат поканени. Неговият мандат е да оценява мерките за сигурност в рамките на Комисията и да прави препоръки в тази област на члена на Комисията, отговарящ за въпросите на сигурността.";3. В допълнение 2, "председателя" се заменя с "члена на Комисията, отговарящ за въпросите по сигурността";4. В точка 10, буква в) на допълнение 4, "председателя" се заменя с "директора на дирекцията по сигурността на Комисията";5. В точка 7 на допълнение 5, "председателя" се заменя с "члена на Комисията, отговарящ за въпросите на сигурността";6. Навсякъде в текста на правилата за сигурността и неговите допълнения:а) "Служба по сигурността на Комисията" и "Бюро по сигурността на Комисията" се заменя с:"Дирекция по сигурността на Комисията";б) "Началникът на Службата по сигурността на Комисията" се заменя с "директор на дирекцията по сигурността на Комисията";7. Добавя се ново съображение, след съображение 7 на приложението, което гласи: "Тези разпоредби не засягат член 286 от Договора и Регламент (ЕО) № 45/2001 на Европейския парламент и Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни."Член 2Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 31 януари 2006 година.За КомисиятаSiim KallasЗаместник-председател[1] ОВ L 317, 3.12.2001 г., стр. 1. Решение, последно изменено с Решение 2005/94/ЕО (ОВ L 31, 4.2.2005 г., стр. 66).--------------------------------------------------


title: 2012/471/ЕС: Решение на Съвета от 13 декември 2011 година за подписване от името на Съюза на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати

text:
               11.8.2012

               BG

               Официален вестник на Европейския съюз

               L 215/1

         РЕШЕНИЕ НА СЪВЕТА
   от 13 декември 2011 година
   за подписване от името на Съюза на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати
   (2012/471/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 1, буква г) и член 87, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 2 декември 2010 г. Съветът прие решение, заедно с указания за водене на преговори, с което упълномощи Комисията да започне преговори между Съюза и Съединените американски щати относно предаването и използването на резервационни данни на пътниците (PNR данни) с цел предотвратяване и борба с тероризма и други тежки международни престъпления.

               (2)

               Преговорите приключиха успешно с парафиране на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати („споразумението“).

               (3)

               Споразумението зачита основните права и спазва принципите, признати по-специално от Хартата на основните права на Европейския съюз, а именно правото на личен и семеен живот, признато в член 7 от Хартата, правото на защита на личните данни, признато в член 8 от Хартата, и правото на ефективни правни средства за защита и на справедлив съдебен процес, признато в член 47 от Хартата. Настоящото споразумение следва да се прилага в съответствие с тези права и принципи.

               (4)

               В съответствие с членове 1 и 2 от протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол тези държави-членки не участват в приемането на настоящото решение и не са обвързани от него, нито от неговото прилагане.

               (5)

               В съответствие с членове 1 и 2 от протокол № 22 относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение и не е обвързана със споразумението, нито от неговото прилагане.

               (6)

               Споразумението следва да се подпише при условие на сключването му,

         ПРИЕ НАСТОЯЩОТО РЕШЕНИЕ:
   Член 1
   Подписването на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати се разрешава от името на Съюза при условие на сключването на посоченото споразумение.
   Член 2
   Председателят на Съвета е оправомощен да определи лицето/лицата, упълномощено(и) да подпише(ат) споразумението от името на Съюза.
   Член 3
   Одобрява се Декларацията на Съюза относно споразумението във връзка с неговите задължения по член 17 и член 23 от споразумението.
   Текстът на декларацията е приложен към настоящото решение.
   Член 4
   Настоящото решение влиза в сила в деня на приемането му.

      Съставено в Брюксел на 13 декември 2011 година.

            За Съвета

            Председател

         M. CICHOCKI

      ПРИЛОЖЕНИЕ

         Декларация на Съюза относно Споразумението относно използването и предаването на резервационни данни на пътниците на Министерството на вътрешната сигурност на Съединените щати („споразумението“) във връзка с неговите задължения по член 17 и член 23 от споразумението

                     1.

                     В контекста на механизма за съвместен преглед и оценка, предвиден в член 23 от споразумението, и без да се засягат други въпроси, които могат да бъдат повдигнати чрез този механизъм, Съюзът ще иска информация от Съединените щати относно обмена на информация, когато това е подходящо, във връзка с предаването на PNR данни на граждани или жители на Съюза на органите на трети държави, както е посочено в член 17 от споразумението.

                     2.

                     В контекста на механизма за съвместен преглед и оценка, посочен в точка 1 от настоящата декларация, Съюзът ще изисква от Съединените щати всяка необходима информация относно спазването на условията, които уреждат такова предаване, в съответствие с член 17 от споразумението.

                     3.

                     В контекста на механизма за съвместен преглед и оценка, посочен в точка 1 от настоящата декларация, Съюзът ще обърне специално внимание на зачитането на всички защитни мерки за прилагането на член 17, параграф 2 от споразумението, за да получи гаранции, че третите държави, които получават тези данни, са се съгласили да предоставят на данните защита, която е сравнима със защитата, осигурена от DHS на PNR данните по силата на споразумението.


title: Решение (ЕС) 2017/817 на Съвета от 11 май 2017 година за определяне на позицията, която трябва да се заемe от името на Европейския съюз в Световната търговска организация, във връзка с изменението на параграф В, подточка ii) от приложение 3 към Споразумението за СТО по отношение на честотата за прегледите на търговската политика в рамките на СТО и с изменението на процедурния правилник на Органа за преглед на търговската политика

text:
               13.5.2017

               BG

               Официален вестник на Европейския съюз

               L 122/71

         РЕШЕНИЕ (ЕС) 2017/817 НА СЪВЕТА
   от 11 май 2017 година
   за определяне на позицията, която трябва да се заемe от името на Европейския съюз в Световната търговска организация, във връзка с изменението на параграф В, подточка ii) от приложение 3 към Споразумението за СТО по отношение на честотата за прегледите на търговската политика в рамките на СТО и с изменението на процедурния правилник на Органа за преглед на търговската политика
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В параграф В, подточка ii) от приложение 3 към Маракешкото споразумение за създаване на Световната търговска организация (наричано по-долу „Споразумението за СТО“) се определя честотата за прегледите на търговската политика и практика на страните — членки на СТО. Честотата за прегледите на търговската политика на всяка страна членка зависи от дела ѝ в световната търговия. Понастоящем четирите страни членки с най-голям дял подлежат на преглед на всеки две години. За следващите 16 страни членки от гледна точка на дела им в световната търговия се извършва преглед на всеки четири години, а за останалите страни членки — на всеки шест години.

               (2)

               Увеличението на броя на страните членки на СТО след 1995 г. доведе и до по-голям брой прегледи, необходими за спазване на приложение 3 към Споразумението за СТО, като така нарасна тежестта за страните членки и секретариата на СТО. За да се запази ефективността на системата за преглед, Органът за преглед на търговската политика (ОПТП) на СТО предложи да се удължат с една година циклите, които се прилагат понастоящем. Вследствие на това страните — членки на СТО, ще подлежат на преглед на всеки три, пет или седем години в зависимост от дела им в световната търговия.

               (3)

               Съгласно член X:8 от Споразумението за СТО решенията за одобрение на измененията на приложение 3 към същото споразумение се вземат с консенсус от Министерската конференция или съгласно член IV:2 от Споразумението за СТО — от Общия съвет в периода между заседанията на Министерската конференция, и след одобрението им влизат в сила за всички страни — членки на СТО.

               (4)

               За да се съхрани ефективността на системата за преглед, ОПТП препоръча да се измени и процедурният му правилник, за да се внесат малки изменения, които да улеснят провеждането на прегледите, като предоставянето на четири седмици вместо три седмици, както е понастоящем, на преминаващата преглед страна членка, за да отговори на предварителните въпроси, когато се използва алтернативният график. Другите изменения в процедурния правилник включват например възможността за страна — членка на СТО, да представи значителни промени в търговската си политика на заседание на ОПТП между два прегледа на търговската политика или възможността, по искане от страна членка, да се увеличи интерактивността на втория ден от прегледа чрез модератори или като на първия ден от прегледа секретариатът на СТО изготви списък на изказващите се лица от страните членки на СТО. ОПТП може да вземе решение да измени собствения си процедурен правилник съгласно член IV:4 от Споразумението за СТО.

               (5)

               В интерес на Съюза е да се осигури доброто функциониране на механизма за преглед на търговската политика, за да могат всички страни членки на СТО да продължат да преминават редовен преглед, а всички заседания в ОПТП да са максимално ефективни и добре подготвени.

               (6)

               Поради това е целесъобразно да се определи позицията, която трябва да се заемe от името на Съюза в рамките на СТО във връзка с удължаването с една година на циклите за прегледите на търговската политика на страните членки на СТО и с изменението на процедурния правилник на ОПТП, за да се улесни провеждането на прегледите,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заемe от името на Съюза в рамките на Общия съвет на Световната търговска организация, е да се подкрепи консенсуса за изменение на параграф В, подточка ii) от приложение 3 към Споразумението за СТО да се удължат с една година циклите за прегледите на търговската политика на страните — членки на СТО. Циклите за преглед по параграф В, подточка ii) от приложение 3 към Споразумението за СТО зависят от дела в световната търговия и понастоящем са от две, четири или шест години. Те ще се заменят с цикли от три, пет или седем години съответно.
   Тази позиция се изразява от Комисията на предстоящото заседание на Общия съвет.
   Член 2
   Позицията, която трябва да се заемe от името на Съюза в рамките на Органа за преглед на търговската политика, е да се подкрепи консенсуса за изменението на процедурния правилник на ОПТП, предвидено в документ WT/RD/TPR/745.
   Тази позиция се изразява от Комисията на предстоящото заседание на ОПТП.
   Член 3
   След приемането му нотифицираното от СТО изменение на параграф В, подточка ii) от приложение 3 към Споразумението за СТО се публикува в Официален вестник на Европейския съюз.

   Член 4
   Настоящото решение влиза в сила в деня на приемането му.

      Съставено в Брюксел на 11 май 2017 година.

            За Съвета

            Председател

         C. CARDONA


title: Решение 2007/665/ОВППС на Съвета от 28 септември 2007 година относно сключването на Споразумение между Европейския съюз и Република Хърватска относно участието на Република Хърватска в Полицейската мисия на Европейския съюз в Афганистан (EUPOL АФГАНИСТАН)

text:
               13.10.2007

               BG

               Официален вестник на Европейския съюз

               L 270/27

         РЕШЕНИЕ 2007/665/ОВППС НА СЪВЕТА
   от 28 септември 2007 година
   относно сключването на Споразумение между Европейския съюз и Република Хърватска относно участието на Република Хърватска в Полицейската мисия на Европейския съюз в Афганистан (EUPOL АФГАНИСТАН)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 30 май 2007 г. Съветът прие Съвместно действие 2007/369/ОВППС за установяване на Полицейска мисия на Европейския съюз в Афганистан (EUPOL АФГАНИСТАН) (1).

               (2)

               В член 12, параграф 5 от Съвместно действие 2007/369/ОВППС се предвижда подробните договорености по отношение на участието на трети страни да бъде предмет на споразумение в съответствие с член 24 от Договора.

               (3)

               На 13 септември 2004 г. Съветът упълномощи председателството, подпомагано при необходимост от генералния секретар/върховен представител, в случай на бъдещи граждански операции на ЕС по управление на кризи да започва преговори с трети страни с оглед на сключване на споразумение на основата на типовото споразумение между Европейския съюз и трета страна относно участието на третата страна в гражданска операция на Европейския съюз по управление на кризи. На тази основа председателството договори споразумение с Република Хърватска относно участието на Република Хърватска в Полицейската мисия на Европейския съюз в Афганистан (EUPOL АФГАНИСТАН).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейския съюз и Република Хърватска относно участието на Република Хърватска в Полицейската мисия на Европейския съюз в Афганистан (EUPOL АФГАНИСТАН) се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета е упълномощен да определи лицето(ата), овластено(и) да подпише(ат) споразумението, за да обвърже Европейския съюз.
   Член 3
   Настоящото решение влиза в сила в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 28 септември 2007 година.

            За Съвета

            Председател

         M. PINHO

      (1)  ОВ L 139, 31.5.2007 г., стр. 33.
    ---documentbreak---

               13.10.2007

               BG

               Официален вестник на Европейския съюз

               L 270/28

         ПРЕВОД
   СПОРАЗУМЕНИЕ
   между Европейския съюз и Република Хърватска относно участието на Република Хърватска в Полицейската мисия на Европейския съюз в Афганистан (EUPOL АФГАНИСТАН)
   ЕВРОПЕЙСКИЯТ СЪЮЗ (ЕС),
   от една страна, и
   РЕПУБЛИКА ХЪРВАТСКА,
   от друга страна,
   наричани по-долу „страните“,
   КАТО ИМАТ ПРЕДВИД:

               —

               приетото от Съвета на Европейския съюз на 30 май 2007 г. Съвместно действие 2007/369/ОВППС за установяване на полицейска мисия на Европейския съюз в Афганистан (EUPOL АФГАНИСТАН) (1),

               —

               поканата към Република Хърватска да участва в EUPOL АФГАНИСТАН,

               —

               решението на Република Хърватска да участва в EUPOL АФГАНИСТАН,

               —

               решението на Комитета по политика и сигурност относно приемането на участието на Република Хърватска в EUPOL АФГАНИСТАН,

         СЕ СПОРАЗУМЯХА ЗА СЛЕДНОТО:
   Член 1
   Участие в операцията
   1.   Република Хърватска се присъединява към Съвместно действие 2007/369/ОВППС, както и към всяко съвместно действие или решение, с което Съветът на Европейския съюз реши да продължи EUPOL АФГАНИСТАН, в съответствие с разпоредбите на настоящото споразумение и всички необходими договорености за изпълнението му.
   2.   Участието на Република Хърватска в EUPOL АФГАНИСТАН не засяга автономността на Европейския съюз за вземане на решения.
   3.   Република Хърватска гарантира, че участващият в EUPOL АФГАНИСТАН неин персонал изпълнява мисията си в съответствие със:

               —

               Съвместно действие 2007/369/ОВППС и евентуалните му последващи изменения,

               —

               оперативния план,

               —

               мерките за изпълнение.

         4.   Командированият от Република Хърватска в EUPOL АФГАНИСТАН персонал изпълнява задълженията си и ръководи действията си изцяло в интерес на EUPOL АФГАНИСТАН.
   5.   Република Хърватска информира своевременно ръководителя на мисията EUPOL АФГАНИСТАН, както и генералния секретариат на Съвета на Европейския съюз за всяка промяна на участието си в EUPOL АФГАНИСТАН.
   6.   Командированият в EUPOL АФГАНИСТАН персонал преминава медицински преглед и ваксинация и получава медицинско удостоверение за физическа годност за изпълнение на службата от компетентен орган в Република Хърватска. Командированият в EUPOL АФГАНИСТАН персонал представя копие от това удостоверение.
   Член 2
   Статут на персонала
   1.   Статутът на персонала, който Република Хърватска командирова в EUPOL АФГАНИСТАН, се определя от Споразумението относно статута на мисията, сключено между Европейския съюз и Ислямска република Афганистан.
   2.   Без да се засяга посоченото в параграф 1 споразумение, Република Хърватска упражнява юрисдикция над своя персонал, участващ в EUPOL АФГАНИСТАН.
   3.   Република Хърватска носи отговорност за уреждане на всички претенции, свързани с участието ѝ в EUPOL АФГАНИСТАН, от или засягащи член на нейния персонал. Република Хърватска носи отговорност за всяко предприето действие, по-специално от правно или дисциплинарно естество, срещу член от нейния персонал, в съответствие с нейните законови и подзаконови разпоредби.
   4.   Република Хърватска се ангажира да направи декларация по отношение на отказа си от претенции срещу всяка държава, която участва в EUPOL АФГАНИСТАН, и да направи това при подписването на настоящото споразумение. Образец на такава декларация е приложен към настоящото споразумение.
   5.   Европейският съюз гарантира, че неговите държави-членки правят декларация по отношение на отказа си от претенции за участието на Република Хърватска в EUPOL АФГАНИСТАН и правят това при подписването на настоящото споразумение.
   Член 3
   Класифицирана информация
   1.   Република Хърватска взема подходящите мерки да гарантира, че класифицираната информация на ЕС е защитена в съответствие с разпоредбите за сигурност на Съвета на Европейския съюз, съдържащи се в Решение 2001/264/ЕО на Съвета (2), както и в съответствие с допълнителните насоки, издадени от компетентни органи, включително от ръководителя на мисията EUPOL АФГАНИСТАН.
   2.   Разпоредбите на споразумението между Европейския съюз и Република Хърватска от 10 април 2006 г. относно процедурите за сигурност при обмен на класифицирана информация на ЕС (3) се прилагат в контекста на EUPOL АФГАНИСТАН.
   Член 4
   Йерархична верига
   1.   Целият персонал, участващ в EUPOL АФГАНИСТАН, остава под пълното командване на своите национални власти.
   2.   Националните органи предоставят оперативен контрол на ръководителя на мисията EUPOL АФГАНИСТАН, който осъществява командването чрез йерархична структура на командване и контрол.
   3.   Ръководителят на мисията ръководи EUPOL АФГАНИСТАН и поема ежедневното ѝ ръководство.
   4.   Република Хърватска има същите права и задължения по отношение на ежедневното ръководство на EUPOL АФГАНИСТАН, както и държави-членки на Европейския съюз, участващи в операцията, в съответствие с правните инструменти, посочени в член 1, параграф 1 от настоящото споразумение.
   5.   Ръководителят на мисията EUPOL АФГАНИСТАН отговоря за дисциплинарния контрол върху персонала на EUPOL АФГАНИСТАН. Когато е необходимо, дисциплинарни мерки се предприемат от съответния национален орган.
   6.   Република Хърватска определя за контактна точка лице от националния контингент, което представлява този контингент в EUPOL АФГАНИСТАН. Контактната точка от националния контингент докладва на ръководителя на мисията EUPOL АФГАНИСТАН по въпроси от национален характер и отговаря за ежедневната дисциплина на контингента.
   7.   Решението за прекратяване на операцията се взема от Европейския съюз след консултация с Република Хърватска, при условие че Република Хърватска все още участва в EUPOL АФГАНИСТАН към датата на прекратяване на операцията.
   Член 5
   Финансови аспекти
   1.   Република Хърватска поема всички разходи, свързани с участието ѝ в операцията, с изключение на разходите, които са предмет на общо финансиране, както е посочено в оперативния бюджет на операцията.
   2.   В случай на смърт, нараняване, загуба или увреждане, нанесени на физически или юридически лица от Афганистан, Република Хърватска, след установяване на отговорността ѝ, заплаща обезщетение съгласно условията, предвидени в споразумението относно статута на мисията, ако такива са налице, както е посочено в член 2, параграф 1 от настоящото споразумение.
   Член 6
   Участие в оперативния бюджет
   Тъй като участието на Република Хърватска представлява съществен принос, който има важно значение за операцията, Република Хърватска се освобождава от участие в оперативния бюджет на EUPOL АФГАНИСТАН.
   Член 7
   Договорености за изпълнение на настоящото споразумение
   Всички необходими технически и административни договорености за изпълнение на настоящото споразумение се сключват между генералния секретар/върховен представител и съответните власти на Република Хърватска.
   Член 8
   Неизпълнение
   Ако някоя от страните не изпълни задълженията си, установени с настоящото споразумение, другата страна има право да прекрати настоящото споразумение с едномесечна писмена нотификация по дипломатически път.
   Член 9
   Разрешаване на спорове
   Споровете относно тълкуването или прилагането на настоящото споразумение се уреждат по дипломатически път между страните.
   Член 10
   Влизане в сила
   1.   Настоящото споразумение влиза в сила на първия ден от първия месец след датата, на която страните са се нотифицирали взаимно по дипломатически път за приключването на вътрешните процедури, необходими за тази цел.
   2.   Настоящото споразумение се прилага временно от датата на неговото подписване.
   3.   Настоящото споразумение остава в сила за срока на участие на Република Хърватска в операцията.

      Съставено в Бърдо при Краню на четвъртия ден от октомври две хиляди и седма година на английски език, в два екземпляра.

            За Европейския съюз

            За Република Хърватска

      (1)  ОВ L 139, 31.5.2007 г., стр. 33.

      (2)  ОВ L 101, 11.4.2001 г., стр. 1. Решение, последно изменено с Решение 2007/438/ЕО (ОВ L 164, 26.6.2007 г., стр. 24).

      (3)  ОВ L 116, 29.4.2006 г., стр. 74.
   ПРИЛОЖЕНИЕ
   Декларации
   посочени в член 2, параграфи 4 и 5
   ДЕКЛАРАЦИЯ НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ
   „Държавите-членки на ЕС, които прилагат Съвместно действие 2007/369/ОВППС от 30 май 2007 г. за установяването на полицейска мисия на Европейския съюз в Афганистан (EUPOL АФГАНИСТАН), ще полагат усилия, доколкото позволяват техните вътрешни правни системи, да се откажат във възможно най-голяма степен от предявяване на претенции срещу Република Хърватска за нараняване или смърт на членове на техния персонал или за уреждане или загуба на всякакви притежавани от тях и използвани от EUPOL АФГАНИСТАН активи, ако подобно нараняване, смърт, повреда или загуба:

               —

               са причинени от персонала на Република Хърватска при изпълнение на неговите задължения във връзка с EUPOL АФГАНИСТАН, освен в случаите на груба небрежност или умишлено неправомерно поведение,

               —

               или произтичат от използването на всякакви активи, притежавани от Република Хърватска, при условие че активите са били използвани във връзка с операцията, освен в случаите на груба небрежност или умишлено неправомерно поведение от страна на персонала на EUPOL АФГАНИСТАН от Република Хърватска, използващ тези активи.“

         ДЕКЛАРАЦИЯ НА РЕПУБЛИКА ХЪРВАТСКА
   „Република Хърватска, като прилага Съвместно действие 2007/369/ОВППС от 30 май 2007 г. за установяване на полицейска мисия на Европейския съюз в Афганистан (EUPOL АФГАНИСТАН), ще полага усилия, доколкото позволява нейната вътрешна правна система, да се откаже във възможно най-голяма степен от предявяване на претенции срещу всяка друга държава, участваща в EUPOL АФГАНИСТАН, за нараняване или смърт на нейния персонал или за увреждане или загуба на всякакви притежавани от нея и използвани от EUPOL АФГАНИСТАН активи, ако подобно нараняване, смърт, повреда или загуба:

               —

               са причинени от персонал при изпълнение на неговите задължения във връзка с EUPOL АФГАНИСТАН, освен в случаите на груба небрежност или умишлено неправомерно поведение,

               —

               или произтичат от използването на всякакви активи, притежавани от участващите в EUPOL АФГАНИСТАН държави, при условие че активите са били използвани във връзка с операцията, освен в случаите на груба небрежност или умишлено неправомерно поведение от страна на персонала на EUPOL АФГАНИСТАН, използващ тези активи.“


title: Решение 2007/845/ПВР на Съвета от 6 декември 2007 година относно сътрудничеството между Службите за възстановяване на активи на държавите-членки при проследяване и установяване на облаги или друго имущество, свързани с престъпления

text:
               18.12.2007

               BG

               Официален вестник на Европейския съюз

               L 332/103

      РЕШЕНИЕ 2007/845/ПВР НА СЪВЕТА

   от 6 декември 2007 година
   относно сътрудничеството между Службите за възстановяване на активи на държавите-членки при проследяване и установяване на облаги или друго имущество, свързани с престъпления
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 30, параграф 1, букви а) и б) и член 34, параграф 2, буква в) от него,
   като взе предвид инициативата на Кралство Белгия, Република Австрия и Република Финландия,
   като взе предвид становището на Европейския парламент (1),
   като има предвид че:

               (1)

               Основният мотив за трансграничната организирана престъпност е финансовата печалба. Тази финансова печалба е стимул за извършване на други престъпления за постигане на още по-голяма печалба. Затова правоприлагащите служби следва да имат необходимите умения за разследване и анализ на финансовите аспекти на престъпната дейност. За да се води ефикасна борба с организираната престъпност, между държавите-членки и ЕС трябва да се осъществява бърз обмен на информация, която да доведе до проследяването и конфискацията на облагите от престъпления, както и на друго имущество, принадлежащо на престъпни лица.

               (2)

               Съветът прие Рамково решение 2003/577/ПВР от 22 юли 2003 г. относно изпълнение в Европейския съюз на решения за обезпечаване на имущество или доказателства (2) и Рамково решение 2005/212/ПВР от 24 февруари 2005 г. относно конфискацията на облаги, средства и имущество, свързани с престъпления (3), които уреждат някои аспекти на съдебното сътрудничеството по наказателноправни въпроси в сферата на замразяването и конфискацията на облаги, средства и друго имущество, свързани с престъпления.

               (3)

               Необходимо е да се установи тясно сътрудничество между съответните органи на държавите-членки, които вземат участие в проследяването на незаконни облаги и друго имущество, които може да подлежат на конфискация, и да се предвидят разпоредби, позволяващи пряка връзка между тези органи.

               (4)

               За тази цел държавите-членки следва да разполагат с национални служби за възстановяване на активи с компетенции в тези области и да обезпечат бърз обмен на информация между тези служби.

               (5)

               Мрежата Камден на агенциите за възстановяване на активи (CARIN), създадена в Хага на 22—23 септември 2004 г. от Австрия, Белгия, Германия, Ирландия, Нидерландия и Обединеното кралство, вече представлява глобална мрежа от професионалисти и експерти, имаща за цел подобряването и съдействието за запознаване с методите и техниките в областта на трансграничната идентификация, замразяване, запориране и конфискация на облаги и друго имущество, свързани с престъпления. Настоящото решение следва да допълни мрежата CARIN, като предвиди законова база за обмен на информация между службите за възстановяване на активи на всички държави-членки.

               (6)

               В своето съобщение до Съвета и до Европейския парламент „Програмата от Хага: десет приоритета за следващите пет години“ Комисията подкрепи също така укрепването на инструментите, с които да се подходи към финансовите аспекти на организираната престъпност, inter alia, посредством учредяването на отдели за разследване на активи от престъпления в държавите-членки.

               (7)

               Сътрудничеството между Службите за възстановяване на активи, както и между тях и другите отдели, натоварени с улесняване на проследяването и идентификацията на облагите от престъпни дейности, се осъществява съгласно процедурите и сроковете, предвидени в Рамково решение 2006/960/ПВР на Съвета от 18 декември 2006 г. за опростяване обмена на информация и разузнавателни данни между правоприлагащите органи на държавите-членки на Европейския съюз (4), включително и основанията за отказ, които се съдържат в него.

               (8)

               Настоящото решение не засяга договореностите за сътрудничество, определени с Решение 2000/642/ПВР на Съвета от 17 октомври 2000 г. относно условията за сътрудничество и обмен на информация между звената за финансово разузнаване на държавите-членки (5), нито съществуващите договорености за полицейско сътрудничество,

         РЕШИ:
   Член 1
   Служби за възстановяване на активи
   1.   Всяка държава-членка учредява или определя Национална служба за възстановяване на активи за целите на проследяването и идентификацията на облаги от престъпления и друго имущество, свързано с престъпления, които могат да станат предмет на заповед за замразяване, запориране или конфискация, издадена от компетентен съдебен орган по време на наказателни или, доколкото е възможно според националното законодателство на държавата-членка, граждански дела.
   2.   Без да се засягат разпоредбите на параграф 1, държавите-членки могат, в съответствие с националното законодателство, да учредят или определят две служби за възстановяване на активи. Ако някоя държава-членка има повече от два отдела, натоварени да улеснят проследяването и идентификацията на облаги от престъпления, за контактни точки се определят максимум две служби за възстановяване на активи.
   3.   Държавите-членки посочват отдела/отделите, който/които се определя/т за национална служба/национални служби за възстановяване на активи по смисъла на настоящия член. Те съобщават писмено тази информация и всякакви по-нататъшни промени на генералния секретариат на Съвета. Тази нотификация не изключва възможността други отдели, които са натоварени да улесняват проследяването и идентификацията на облагите от престъпления, да обменят информация съгласно членове 3 и 4 със службата за възстановяване на активи на друга държава-членка.
   Член 2
   Сътрудничество между службите за възстановяване на активи
   1.   Държавите-членки се грижат техните служби за възстановяване на активи да си сътрудничат една с друга за целите, изложени в член 1, параграф 1, като обменят информация и добри практики както при поискване, така и по собствена инициатива.
   2.   Държавите-членки се грижат това сътрудничество да не е възпрепятствано от вътрешния статут на службите за възстановяване на активи, независимо дали те са част от административен, правоприлагащ или съдебен орган.
   Член 3
   Обмен на информация между службите за възстановяване на активи при поискване
   1.   Службата за възстановяване на активи на държава-членка или друг отдел в нея, натоварен да улеснява проследяването и идентификацията на облагите от престъпления, може да направи искане пред службата за възстановяване на активи на друга държава-членка за информация, свързана с целите, посочени в член 1, параграф 1. За тази цел тя се опира на Рамково решение 2006/960/ПВР и на правилата, приети за изпълнението му.
   2.   Когато се попълва формулярът, предвиден от Рамково решение 2006/960/ПВР, службата за възстановяване на активи, която подава искането, определя също така обекта на това искане и причините за него, както и естеството на делото. Тя също така предоставя подробности за набелязаното или търсеното имущество (банкови сметки, недвижимо имущество, коли, яхти и други предмети с висока стойност) и/или за физическите или юридическите лица, за които се предполага, че са замесени (например имена, адреси, дата и място на раждане, дата на регистрация, акционери, седалища). Тези подробности следва да са възможно най-точни.
   Член 4
   Обмен на информация по инициатива на службите за възстановяване на активи
   1.   Службите за възстановяване на активи или други отдели, натоварени да улесняват проследяването и идентификацията на облаги от престъпления, могат в рамките на действащото национално законодателство и без да подават молба за тази цел, да обменят информацията, която те смятат за необходима за изпълнението на задачите на друга служба за възстановяване на активи, съгласно целите на настоящото решение, посочени в член 1, параграф 1.
   2.   Член 3 се прилага спрямо обмена на информация по настоящия член mutatis mutandis.
   Член 5
   Защита на данните
   1.   Всяка държава-членка гарантира също така прилагането на установените правила за защита на личните данни при процедурата по обмен на информация, предвидена от настоящото решение.
   2.   При използването на информацията, която е била обменена пряко или двустранно по силата на настоящото решение, се прилагат разпоредбите на националното законодателство за защита на личните данни на получаващата държавата-членка, където информацията подлежи на същите правила за защита на личните данни, както ако са събрани в получаващата държава-членка. Личните данни, обработени в контекста на изпълнение на настоящото решение, се защитават в съответствие с Конвенцията на Съвета на Европа от 28 януари 1981 г. за защита на лицата във връзка с автоматичната обработка на лични данни и за тези държави-членки, които са го ратифицирали, се прилага допълнителният протокол към посочената конвенция от 8 ноември 2001 г., относно надзорните органи и трансграничните потоци от данни. Принципите на Препоръка № R(87) 15 на Съвета на Европа относно регламентиране на използването на лични данни в полицейския сектор следва също така да се вземат предвид, когато изпълнителните власти обработват лични данни, получени съгласно настоящото решение.
   Член 6
   Споделяне на най-добрите практики
   Държавите-членки се грижат службите за възстановяване на активи да обменят най-добри практики относно начините за подобряване на ефикасността на усилията на държавите-членки при проследяване и идентификация на облагите от, или на друго имущество, свързано с престъпления, които могат да бъдат предмет на заповед за замразяване, запориране или конфискация, издадена от компетентен съдебен орган.
   Член 7
   Връзка със съществуващи договорености за сътрудничество
   Настоящото решение не засяга задълженията, възникващи вследствие на инструменти на Европейския съюз за взаимна правна помощ или взаимно признаване на решенията по наказателни дела и от двустранни или многостранни споразумения или договорености между държавите-членки и трети страни за взаимна правна помощ, както и от Решение 2000/642/ПВР и Рамково решение 2006/960/ПВР.
   Член 8
   Изпълнение
   1.   Държавите-членки гарантират възможността за пълно сътрудничество в съответствие с разпоредбите на настоящото решение до 18 декември 2008 г. До същата дата държавите-членки предават на генералния секретариат на Съвета и на Комисията текста на разпоредбите от своето национално законодателство, които им позволяват да изпълняват задълженията, наложени им с настоящото решение.
   2.   Докато държавите-членки все още не са изпълнили Рамково решение 2006/960/ПВР, позоваванията на това рамково решение в настоящото решение се разбират като позовавания на приложимите инструменти за полицейско сътрудничество между държавите-членки.
   3.   До 18 декември 2010 г. Съветът оценява изпълнението на настоящото решение от държавите-членки въз основа на доклад, изготвен от Комисията.
   Член 9
   Прилагане
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 6 декември 2007 година.

            За Съвета

            Председател

         A. COSTA

      (1)  Становище от 12 декември 2006 г. (все още непубликувано в Официален вестник).

      (2)  ОВ L 196, 2.8.2003 г., стр. 45.

      (3)  ОВ L 68, 15.3.2005 г., стр. 49.

      (4)  ОВ L 386, 29.12.2006 г., стр. 89.

      (5)  ОВ L 271, 24.10.2000 г., стр. 4.


title: 2013/454/ЕС: Решение на Съвета от 22 юли 2013 година за изменение на Решение 2000/125/ЕО относно сключването на споразумение относно създаването на глобални технически регламенти за колесните пътни превозни средства, оборудването и частите, които могат да бъдат монтирани и/или използвани на колесните пътни превозни средства ( „Паралелно споразумение“ )

text:
               14.9.2013

               BG

               Официален вестник на Европейския съюз

               L 245/1

         РЕШЕНИЕ НА СЪВЕТА
   от 22 юли 2013 година
   за изменение на Решение 2000/125/ЕО относно сключването на споразумение относно създаването на глобални технически регламенти за колесните пътни превозни средства, оборудването и частите, които могат да бъдат монтирани и/или използвани на колесните пътни превозни средства („Паралелно споразумение“)
   (2013/454/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4 от него, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               С Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудването и частите, които могат да бъдат монтирани и/или използвани на колесните пътни превозни средства („Паралелно споразумение“) (1) Съюзът се присъедини към Паралелното споразумение в рамките на Икономическата комисия за Европа на Организацията на обединените нации (ИКЕООН).

               (2)

               След приемането на Решение 2000/125/ЕО Договорите, на които се основава Съюзът, претърпяха изменения. Договорът за функционирането на Европейския съюз внесе съществени изменения в процедурата, която да се следва за сключването на споразумения между Съюза и международните организации, което доведе до необходимостта Решение 2000/125/ЕО да бъде приведено в съответствие с новите процедури.

               (3)

               Процедурата за установяването на позицията, която да бъде заемана от името на Съюза в Организацията на обединените нации относно приемането или изменението на правилата на ИКЕООН, следва да бъде приведена в съответствие с новите процедури, изложени в член 218, параграф 9 от Договора за функционирането на Европейския съюз.

               (4)

               Целесъобразно е процедурата за приемане на предложени изменения на Паралелното споразумение, представени от Съюза, както и за вземане на решение дали да се повдигне възражение по отношение на предложено изменение, да бъде същата като процедурата за присъединяване към международни споразумения.

               (5)

               Поради това Решение 2000/125/ЕО следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2000/125/ЕО се изменя, както следва:

               1)

               Член 5 се изменя, както следва:

                           а)

                           Параграф 1 се заменя със следното:
                           „1.   Съюзът гласува в полза на създаването на всеки проект за глобален технически регламент или проект за изменение на такъв регламент, ако проектът е бил одобрен в съответствие с процедурата, предвидена в член 218, параграф 9 от Договора за функционирането на Европейския съюз (ДФЕС).“

                           б)

                           Параграф 3 се заменя със следното:
                           „3.   Позицията на Съюза по отношение на регистрирането и потвърждаването на регистриране в сборника с предложения за технически регламенти, както и по отношение на решаване на въпроса между договарящите се страни, се изготвя в съответствие с процедурата, предвидена в член 218, параграф 9 от ДФЕС.“

               2)

               Член 6 се заменя със следното:
               „Член 6
               1.   Съюзът гласува в полза на предложено изменение на Паралелното споразумение, когато предложено изменение е одобрено в съответствие с процедурата, предвидена в член 218, параграф 6, буква а) от ДФЕС.
               Когато тази процедура не е завършена своевременно преди провеждането на гласуването, Съюзът гласува против изменението.
               2.   Решението за повдигане или неповдигане на възражение по отношение на предложено изменение на Паралелното споразумение, представено от друга договаряща се страна, се взема в съответствие с процедурата, предвидена в член 218, параграф 6, буква а) от ДФЕС.“

         Член 2
   Настоящото решение влиза в сила на третия ден след публикуването му в Официален вестник на Европейския съюз.

      Съставено в Брюксел на 22 юли 2013 година.

            За Съвета

            Председател

         C. ASHTON

      (1)  ОВ L 35, 10.2.2000 г., стр. 12.


title: Защита на привилегиите и имунитета на Umberto Bossi Резолюция на Европейския парламент от 5 май 2009 г. относно искане за защита на привилегиите и имунитета на Umberto Bossi (2009/2020(IMM))

text:
               5.8.2010

               BG

               Официален вестник на Европейския съюз

               CE 212/125

         Вторник, 5 май 2009 г.Защита на привилегиите и имунитета на Umberto Bossi
   P6_TA(2009)0338
   Резолюция на Европейския парламент от 5 май 2009 г. относно искане за защита на привилегиите и имунитета на Umberto Bossi (2009/2020(IMM))
   2010/C 212 E/22

      Европейският парламент,
   като взе предвид искането на Umberto Bossi за защита на своя имунитет във връзка с разследване, което понастоящем се провежда от прокуратурата към окръжния съд на Verbania, от 19.2.2009 г. и обявено на пленарно заседание на 9.3.2009 г.,
   като взе предвид членове 9 и 10 от Протокола за привилегиите и имунитетите на Европейските общности от 8 април 1965 г. и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
   като взе предвид решенията на Съда на Европейските общности от 12 май 1964 г., 10 юли 1986 г. и от 21 октомври 2008 г. (1),
   като взе предвид член 6, параграф 3 и член 7 от своя правилник,
   като взе предвид доклада на Комисията по правни въпроси (A6-0269/2009),

               1.

               Реши да защити привилегиите и имунитета на Umberto Bossi;

               2.

               Възлага на своя председател незабавно да предаде настоящото решение и доклада на своята компетентна комисия на компетентните органи на Италианската република.

      (1)  Дело 101/63, Wagner с/у Fohrmann и Krier, ССП 1964 г., стр. 195, дело 149/85, Wybot с/у Faure и други, ССП 1986 г., стр. 2391, и съединени дела C-200/07 и C-201/07 Marra с/у De Gregorio и Clemente, все още непубликувани в сборник на съдебната практика на съда на Европейските общности.